የኢትዮጵያ ፕሪምየር ሊግ ሊሸጥ ነው
የኢትዮጵያ ፕሪምየር ሊግ አ/ማ የፕሪምየር ሊግ ውድድርን በቴሌቭዥን ማስተላለፍ ለሚችሉ የሚዲያ ተቋማት ሊሸጥ መሆኑ ታውቋል፡፡በሀገራችን የሚካሄደው የወንዶች እግር ኳስ የፕሪምየር ሊግ ውድድር በ16 ክለቦች መካከል በሜዳ እና ከሜዳ ውጭ በሚል የውድድር ፎርማት ይካሄዳል፡፡ በመሆኑም ሊግ ካምፓኒው በቀጣይ የሚካሄደውን የፕሪሚየር ሊግ ውድድር በቀጥታ የቴሌቭዥን ስርጭት የማስተላለፍ ፍቃድ ለሀገር ውስጥ እና ለውጭ የሚዲያ ተቋማት ለመሸጥ ጫራታ ሊያወጣ መሆኑ ተሰምቷል ፡፡
ከዚህ በተጨማሪ ሊግ ካምፓኒው የፕሪምየር ሊግ ውድድሩን ስም ለመሸጥ በሚቀጥለው ሳምንት ጨረታ እንደሚያወጣ ለማወቅ ተችሏል ፡፡ ሊግ ካምፓኒው ከቀጥታ የቴሌቭዥን ስርጭት እና ከውድድር ስያሜ ሽያጭ የሚያገኘው ገቢ የካምፓኒውን እና የተወዳደዳሪ ክለቦችን ፋይናንሻል አቅም ያሳድጋል ተብሎ ይጠበቃል።